**פרק ואלו מגלחין**

***יד.*תגלחת במועד** – אסורה, כדי שלא ייכנסו לרגל כשהן מנוולין.[[1]](#footnote-1)  
ואלו מגלחין במועד;  
הבא במועד ממדינת הים ומבית השביה, והיוצא מבית האסורין[[2]](#footnote-2), ומנודה שהותר במועד,[[3]](#footnote-3)   
הנודר שלא להתגלח והותר נדרו במועד, הנזיר[[4]](#footnote-4) והמצורע העולה מטומאתו לטהרתו.[[5]](#footnote-5)

**כיבוס במועד** – אסור, מטעם הנ"ל.  
ואלו מכבסים במועד;  
מדינת הים, שביה, אסורין, מנודה, נודר.[[6]](#footnote-6)  
מטפחות הידים, מטפחות הספרים, מטפחות הספג.  
זבין וזבות, נדות ויולדות, וכל העולים מטומאה לטהרה.  
מי שאין לו אלא חלוק אחד, דאיזורו מוכיח עליו.[[7]](#footnote-7)

**אנשי משמר ואנשי מעמד** – אסורים לספר ולכבס. בחמישי מותרין.  
**לעשות ציורים במצה** – אסור שמא יחמיץ, ואף למי שיש תבניות מוכנות, דלא פלוג.

**אבדה לו אבידה לסתם אדם ערב הרגל** – אסור לכבס ולספר.  
**אבדה לאומן** – תיקו.[[8]](#footnote-8)

**הבא ממדינת הים;**יצא לשוט בעלמא, אסור לכו"ע לגלח ולכבס.[[9]](#footnote-9)  
יצא למזונות, מותר לכו"ע.  
יצא להרווחה, לת"ק ולמתני' מותר, לר' יהודה אסור.

**קטן הנולד במועד** – מותר לגלחו.  
**סתם קטן** – לל"ק דשמואל אסור לגלחו, לל"ב מותר.

**אבל** – אסור בגילוח, וכדלהלן בארוכה. וכל מי שהותר לו במועד מותר בימי אבלו.  
**קטן** – אין בו דיני אבילות, כגון שמותר לגלח. ומ"מ מקרעין בגדיו מפני עגמת נפש.

***יד:***

**דיני אבל מנודה[[10]](#footnote-10) ומצורע[[11]](#footnote-11)**

**ניהוג במועד** – אבל[[12]](#footnote-12) אינו נוהג. מנודה אין הכרעה.[[13]](#footnote-13) מצורע נוהג[[14]](#footnote-14).  
**תספורת** – אבל אסור, מנודה אסור, מצורע אסור.

**[דינים צדדיים שעלו בסוגיא;**

סנהדרין שהרגו נפש, אין טועמים כל אותו יום.  
דנים דיני נפשות במועד.[[15]](#footnote-15)  
אם גמרו דינו, אסור לענות הדין ולא להודיעו ולהורגו.  
להורגו שחרית אי אפשר במועד, דאסורין לאכול ומבטלין שמחת המועד.  
אלא בבוקר מעיינים בדינו, וכל היום אוכלין, ולעת ערב גומרין דינו והורגים בעוד יום.

דנים דיני מכות במועד.  
דנים דיני ממונות במועד. אם מנודה נוהג במועד, מותר לגמור הדין, ואם לא יציית ינדוהו.  
 אם מנודה לא נוהג, ע"כ רק יעיינו ולא יגמרו דינו עד אחר המועד שיוכלו לנדותו.[[16]](#footnote-16)

כהן גדול – מקריב אונן כרגל, ואינו אוכל, ונוהג צרעת.[[17]](#footnote-17)  
אונן בעלמא – אינו משלח קרבנותיו, וברגל משלח].

1. התוס' דנו דאולי היינו גילוח של יופי שנאסר רק מפני שלא ייכנס מנוול ובאונס שרי, אבל גילוח הראש אסור משום מלאכה ממש ואף באונס. [↑](#footnote-ref-1)
2. בתוס' מבואר, ומקורו מירושלמי, דאע"פ שמניחין לו להסתפר בבית האסורין, מ"מ שרי. [↑](#footnote-ref-2)
3. עי' תוס' שכלו ימי נידויו במועד ולא היה יכול להתיר קודם, וכעי"ז נדר לא היתה אפשרות להתיר קודם המועד. וקצ"ב דלהדיא איתא בעמ' ב' דפייס לבעל דינו במועד ואז התירו נידויו, ומשמע אף שהיה יכול לפייס קודם המועד. [↑](#footnote-ref-3)
4. לכ' יש לפרש כשמסיים נזירותו במועד, ורש"י פי' דעולה מטומאה קאי גם על נזיר וצ"ב. ועי' היטב בעמ' א' בתוד"ה ומנודה דאפשר דזה משום המצוה לגלח, יעוי"ש. [↑](#footnote-ref-4)
5. עי' עמ' ב' דיש בזה חידוש דל"ח שישהה קרבנותיו, עי"ש ברש"י דהיינו ליו"ט אחרון דאין מקריבין ליחיד, וצ"ב ואכ"מ.   
   ועי' תוד"ה שאין, שנסתפקו בחלה ונתרפא אי מותר לגלח. [↑](#footnote-ref-5)
6. נזיר לא שייך בבבא זו דאינו אסור בכיבוס. אמנם מצורע קי"ל להלן דאסור, וצ"ל דהוא כלול בכל הטמאין. [↑](#footnote-ref-6)
7. וכ' תוס' דמיירי שכיבס בערב החג, ומ"מ מי שיש לו שנים וכיבסן אסור. ועוד הביאו להתיר בגדי קטנים. [↑](#footnote-ref-7)
8. הדין הראשון הוא ל"ק דר' זירא ואיפשטא שלא יאמרו סריקי בייתוס וכו'. הדין השני הוא ל"ב. ועי' תוס' דכל הנידון לגבי האומן עצמו, אבל בני העיר, אף אם הספר היחיד היה טרוד באבידתו ולא יכול היה לספרם, אסורין (משום דלגבייהו לא מוכחא). [↑](#footnote-ref-8)
9. עי' רש"י שטרח לפרש שלא ברשות, כלומר ברצונו, ולא איירי כאן כלל באיסור יציאה לחו"ל. [↑](#footnote-ref-9)
10. עי' תוד"ה מהו דכל נידוי ע"כ דוחה לאו דמקלל חבירו בשם. [↑](#footnote-ref-10)
11. ראה בס"ד בסוף הסוגיא (טו:) סיכום דיני אבל לחוד ומנודה לחוד ומצורע לחוד. [↑](#footnote-ref-11)
12. בין חל קודם הרגל ובין מת לו ברגל. ועי' תוס' דעצם האבילות מה"ת, ואיסור מלאכה מדרבנן. ושמחת מועד דרבנן, ושלמי שמחה מה"ת. [↑](#footnote-ref-12)
13. רב יוסף פשט דנוהג ודחה אביי ראייתו, וכן בכמה עניינים להלן, ולכ' אי"ז בגדר פלוגתא לדינא. [↑](#footnote-ref-13)
14. שלא יבוא למחנה ולא יגלח. רש"י. [↑](#footnote-ref-14)
15. אבל ביו"ט אסור משום שבות. רש"י. [↑](#footnote-ref-15)
16. עי' תוס' שדנו דלכאורה אפשר לרדת לנכסיו. [↑](#footnote-ref-16)
17. עי' תוד"ה והא דלהצד דאין נוהג נידוי במועד אין מנדין כה"ג, וכשלא ציית דינא יורדין לנכסיו. [↑](#footnote-ref-17)